شوفوا خلي احچيلكم شيء
مرات من تريدون تعلكون لوحة بالحايط من تكونون قريبين منها كُلش ماراح تلاحظون اذا چانت عوجة او يرادلها تعديل او اصلًا مو حلوه ولازم تشيلوها لان مخربة ام المكان
بس لمن تبتعدون بمسافة شوي راح تشوفون كُلشي بوضوح وشلون هيّ شكد مو حلوه ومامناسبة.. نفس الشيء بعلاقتنه وي البشر كلما تبتعد وتخلي مسافة راح تميز اكثر وراح تشوف شكد اكو علاقات ماتناسبك ومو الك وعمرها ماراح تناسبك لو شكد ماراح تحاول بيها بس انتَ بعدك متمسك بيها وچان لازم تبعد من وقت بس تأخرت بعد ماأخذت منك طاقة ووقت ومشاعر لحد ماصرت شخص بارد..
المهم دائمًا حافظوا على هالمسافة بينكم وبين الناس وخلوا حدود لكُلشي ولابأس انو تصيرون انانيين اتجاه نفسكم وهم لا تجاملون ابد على حساب نفسكم
وتذكروا انتو أولى بكُلشي (وسمعوا الصوت الي بداخلكم ابد لا تتجاهلوا)
ولتندمون ابد لان هيّ هيچ الحياة لازم تصير قاسي، اناني، تضغط على نفسك وگلبك يلا تعيش وتستمر...
#s_z
10Normal